Συζήτηση:Ελληνικό Ανοικτό Πανεπιστήμιο

message: Από το κείμενο διεγράφη ως ανακριβές το σχόλιο "Παρά την αρχική εξαγγελία του νόμου για αποκλειστική εξ αποστάσεως εκπαίδευση, το ΕΑΠ σήμερα προσφέρει μεικτή εκπαίδευση. Ο φοιτητής πέραν των Ομαδικών Συμβουλευτικών Συναντήσεων ΟΣΣ και την εκπόνηση τεσσάρων ή πέντε -αναλόγως του προγράμματος- γραπτών εργασιών, υποχρεούται σε ταχυδρομική παράδοση των εργασιών του και σε παρακολούθηση παραδόσεων." (προστέθηκε έμφαση)
Πρώτον, ο ιδρυτικός νόμος (Ν.2552/97) δεν αναφέρεται σε "αποκλειστική" παροχή εξ αποστάσεως εκπαίδευσης, όπως ανακριβώς αναφέρεται. Εξ αυτού προκύπτει πως και η παρουσιαζόμενη ως παράδοξη "μεικτή" εκπαίδευση δεν αποτελεί κάτι το αξιοσημείωτο. Δεύτερον, η ταχυδρομική αποστολή εργασιών και η διενέργεια ΟΣΣ δεν είναι πρακτικές ασύμβατες με την έννοια της εξ αποστάσεως εκπαίδευσης, όπως προκύπτει από το παράδειγμα του Open University στο Ηνωμένο Βασίλειο. Για υποχρεωτική παρακολούθηση παραδόσεων δε γνωρίζω κάτι. Υποθέτω πως όποιος το έγραψε κάτι θα ξέρει περισσότερο, αλλά προς αποφυγή εσφαλμένων εντυπώσεων ίσως θα έπρεπε να αναφέρεται ο αριθμός των παραδόσεων στις οποίες πρέπει να παρίστανται οι φοιτητές και η έκταση της ύλης που παραδίδεται με αυτόν τον τρόπο σε σχέση με το σύνολο της διδακτέας. Marcus 22:51, 4 Ιουνίου 2007 (UTC)
thread_title: Εξ αποστάσεως εκπαίδευση

message: Το σχόλιο "Η αντιπροσωπευτική σύγκλητος είναι στην πραγματικότητα δοτή στη φύση της και όχι εκλεγμένη, εφόσον τον κύριο λόγο έχει ο διοριζόμενος πρόεδρος. Με σχετικές κινητοποιήσεις τους οι ΔΕΠ και οι ΣΕΠ (Σύμβουλοι εκπαιδευτικών προγραμμάτων εν είδει 407) και οι φοιτητικοί σύλλογοι διεκδικούν την παραδοσιακή πανεπιστημιακή σύγκλητο." προξενεί σύγχυση διότι η Σύγκλητος έχει Πρύτανη, όχι  πρόεδρο (Ν. 2552/97 αρ.3). Ο "Πρόεδρος" στον οποίο μάλλον αναφέρεται το σχόλιο προεδρεύει της Διοικούσας Επιτροπής, ενός μεταβατικού οργάνου που λειτουργεί μέχρι να αποκτήσουν οι σχολές "αυτοδυναμία" όπως ορίζεται στο άρθρο 10 του ίδιου νόμου. Marcus 23:05, 4 Ιουνίου 2007 (UTC)
Λυοάμαι αλλά δεν θα αποφασίσεις εσύ τι θέλω να πω εγώ--ΗΠΣΤΓ 23:31, 4 Ιουνίου 2007 (UTC)
replies: text: Δεν προσπαθώ να σου υπαγορεύσω τί θα πεις, αλλά ελπίζω να αντιλαμβάνεσαι πως η άποψή σου δεν είναι το μοναδικό τεκμήριο σαφήνειας και/ή ακρίβειας στη ΒΠ. Ζητώ να σεβασθείς στο όμως το δικαίωμα μου να διατυπώσω τη δική μου κατά τρόπο που πιστεύω είναι σαφέστερος, ειδικά για αναγνώστες που δεν γνωρίζουν τα της λειτουργίας του ΕΑΠ. Η διατύπωσή σου δίνει την εντύπωση, τουλάχιστον σε εμένα, πως το ΕΑΠ διοικείται από Σύγκλητο με πρόεδρο-δικτάτορα, ενώ από την ανάγνωση του νόμου προκύπτει πως η Σύγκλητος δεν έχει συγκροτηθεί ακόμη. Επίσης η διατύπωσή σου δεν κάνει λόγο για τη Διοικούσα Επιτροπή, ούτε για το μηχανισμό αντικατάστασής της. Συνοψίζοντας, καταλαβαίνω τι θέλεις να πεις, αλλά νομίζω πως εγώ το λέω καλύτερα. Marcus 23:45, 4 Ιουνίου 2007 (UTC)
Μου υπαγορεύεις το τι θα πω. Η αλήθεια είναι πως το ΕΑΠ διοικείται από πρόεδρο «δικτάτορα», που παγώνει όλες τις διαδικασίες. Συνεπώς ήταν πολύ κομψή η διατύπωσή μου μπροστά στην πραγματικότητα. Εσύ κατά την προσφιλή σου συνήθεια την έκανες ακόμη κομψότερη, αλλά δεν αποδίδει την αλήθεια. Επίσης, η αρχική εξαγγελία του νόμου ήταν εκπαίδευση αποκλειστικά από απόσταση. Τροποιήθηκε εκ των υστέρων εξαιτίας τηε εγγενούς αδυναμίας του πανεπιστημίου να ανταποκριθεί τεχνολογικά σε μια τέτοια πρόκληση. Επίσης, κάνεις λάθος για το μοντέλο του OPEN UNIVERSITY. Το Summer School δεν έχει να κάνει με την υποχρέωση του φοιτητή του ΕΑΠ να παρίσταται από πόλεις που απέχουν αρκετά χιλιόμετρα σε 4-5, ακόμη και 6 για τους φοιτητές της Πληροφορικής Συμβουλευτικές Συναντήσεις. Αυτά είναι υπαρκτά προβλήματα της λειτουργίας του ιδρύματος, που διαρκώς εισάγει καινά δαιμόνια και φυσικά αυξάνει τις τιμές των «διδάκτρων». Δεν είναι δική μου υπόνοια η προώθηση ενός τέτοιου μοντέλου. Έχει συζητηθεί κατά κόρον στη Βουλή σε κωφά ώτα Κυβέρνησης και του βασικού εκπροσώπου της αντιπολίτευσης--ΗΠΣΤΓ 00:01, 5 Ιουνίου 2007 (UTC)

text: Νομίζω πως το παίρνεις πολύ προσωπικά το θέμα. Ξέρεις πολύ καλά πως το άρθρο δεν είναι κτήμα σου, άρα οι όποιες διορθώσεις δεν αφορούν αφορούν ειδικά εσένα. Επί της ουσίας, αν έχεις το αρχικό κείμενο του Νόμου, θα με ενδιέφερε να το διαβάσω, ή τουλάχιστον την τροποποιητική διάταξη με την οποία εξοβελίσθηκε η λέξη "αποκλειστικά". Η σκοπιμότητα της επιβολής διδάκτρων είναι σαφής, δεν το αμφισβητώ. Βάλε λοιπόν παραπομπή σε κάποια από τις κοινοβουλευτικές συζητήσεις, ή σε κάποιο άρθρο εφημερίδας για να είμαστε εντάξει σε ό,τι αφορά την επαληθευσιμότητα. Όσο για το "δικτάτορα", είναι ένας διορισμένος υπάλληλος που διοικεί το ΕΑΠ, αλλά όπως το έγραψες είναι σα να είναι ένας κακός Πρύτανης που προεδρεύει μιας ανήμπορης Συγκλήτου. Του δίνεις δηλαδή μανδύα νομιμότητας, αποσιωπόντας πως αντί για Σύγκλητο εκλεγμένων ακαδημαικών, το ΕΑΠ διοικείται από ένα προσωρινό όργανο που έχει νομότυπα αλλά και παράλογα παρατείνει τη λειτουργία του επί 12ετία. Εκεί είναι η ουσία του προβλήματος - ότι ο ιδρυτικός νόμος προέβλεπε γρήγορη ανάπτυξη του ΕΑΠ και έβλεπε την ΔΕ ώς μεταβατικό όργανο, αλλά το ίδρυμα βάλτωσε. Και (για μένα) η μακρόπνοη λύση δεν είναι να αλλάξουν οι δομές του ΕΑΠ, αλλά να αναπτυχθεί το ίδρυμα. Αλλά τώρα ξεφεύγουμε... Καληνύχτα. Marcus 00:27, 5 Ιουνίου 2007 (UTC)
Ναι αλλά η διατύπωσή σου δε δίνει αυτά που λες εδώ και για τα οποία συμφωνώ...Επίσης σαφώς δεν είναι δικό μου το άρθρο, βασικός κανόνας της ΒΠ βλέπεις, αλλά ούτε οι διορθώσεις είναι δικές σου και είναι δυνατόν να τύχουν επανεπεξεργασίας. Θα βάλω το άρθρο της Κυριακάτικης που τα λέει όλα αυτά και θα ψάξω τον αρχικό νόμο. Αν είναι μικρός σε έκταση θα τον στείλω με email--ΗΠΣΤΓ 00:34, 5 Ιουνίου 2007 (UTC)
thread_title: Σύγκλητος

message: Η εκπαίδευση στο ΕΑΠ παρέχεται αποκλειστικά εξ αποστάσεως. Οι ΟΣΣ (Ομαδικές Συμβουλευτικές Συναντήσεις) είναι προαιρετικές, ενώ από τον συντάκτη δίνεται η λανθασμένη πληροφορία ότι υπάρχει υποχρεωτική παρακολούθηση και παραδόσεων. Οι ΟΣΣ είναι ακριβώς αυτές οι μη υποχρεωτικές συναντήσεις σε αστικά κέντρα όπως η Αθήνα, η Θεσσαλονική κ.λπ. Επίσης, οι εργασίες δεν αποστέλλονται ταχυδρομικά, αλλά υποβάλλονται στην ψηφιακή πλατφόρμα του ΕΑΠ, όπου ελέγχονται για λογοκλοπή και αντιγραφή από το λογισμικό Έφορος. Αναφορά: Δέσποινα Τσ 195.251.16.103 09:35, 20 Μαρτίου 2017 (UTC)
replies: text: :πρέπει να διορθωθεί--Istoria1944 (συζήτηση) 05:55, 24 Απριλίου 2017 (UTC)
Όντως δεν είναι υποχρεωτικές και η αποστολή γίνετια ηλεκτρονικά . Αλλαγή αναφοράς σε "έγινε". Wolfymoza (συζήτηση) 07:47, 17 Ιουλίου 2017 (UTC)
thread_title:  Σχόλιο 20-3-2017

message: Χρίζει επικαιροποίησης ως προς τα προσφερόμενα ΜΠΣ.--Enpatrais (συζήτηση) 14:17, 14 Ιανουαρίου 2019 (UTC)
replies: text: Όντως--Kalogeropoulos (συζήτηση) 14:26, 14 Ιανουαρίου 2019 (UTC)
thread_title: Επικαιροποίηση προσφερομένων ΜΠΣ